Leo Lankinen

Leo Fomitš Lankinen (myös Langinen, ; 13. heinäkuuta 1926 – 17. joulukuuta 1996 Petroskoi) oli Neuvostoliitossa elänyt ja Inkerissä syntynyt kuvanveistäjä ja taidemaalari. Hän asui vuodesta 1960 alkaen Petroskoissa. Lankinen oli Venäjän taideakatemian akateemikko ja Venäjän kansantaiteilija vuodesta 1968. Lankinen sai Venäjän neuvostotasavallan valtion Repin-palkinnon 1969. Hänen töitään on Tretjakovin gallerian ja Venäläisen museon kokoelmissaTaiteilija, akateemikko Leo Lankinen, Helsingin Sanomat Kuolleet 25.1.1997Kulttuurin tunnetuimpia toimihenkilöitä, Karjalan tasavallan virallinen internet-portaali 

Vuonna 2000 nousi kohu, kun Helsingin kaupungin taidemuseo suunnitteli hankkivansa Lankisen veistämän Lenin-rintakuvan. Suomalaisesta punagraniitista tehty veistos oli tarkoitus sijoittaa Alppilan Lenininpuistoon. Hankkeesta luovuttiin, kun patsaan myyjä veti tarjouksensa pois.Lenin-patsaan myyjä veti tarjouksensa pois, MTV uutiset kotimaa 24.1.2000 Lenin-patsashanke kuohuttaa Helsinkiä , Verkkouutiset 21.1.2000

Laatokan Karjalaan Pitkärannan Koirinojalle Petroskoin ja Suojärven tien risteykseen pystytettiin vuonna 2000 Lankisen suunnittelema Suomen ja Venäjän yhteisesti tilaama talvisodan muistomerkki Murheen risti. Lankinen sai teoksen luonnoksen valmiiksi toukokuussa 1996, ja hänen kuoltuaan teoksen viimeisteli petroskoilainen kuvanveistäjä Eduard Akulov.Surun Risti paljastettiin Pitkärannassa, MTV uutiset 27.6.2000 Vantaan ja Nurmijärven rotaryklubien matka Ääniselle ja Itä-Karjalaan 22.5. – 26.5.2010Willimiehen jäljillä 2.11.2017 : Pitkäranta / Surunristi

 Lähteet 

Luokka:Akateemikot
Luokka:Venäläiset kuvanveistäjät
Luokka:Venäläiset taidemaalarit
Luokka:Neuvostoliittolaiset taidemaalarit
Luokka:Inkeriläiset henkilöt
Luokka:Vuonna 1926 syntyneet
Luokka:Vuonna 1996 kuolleet